***Dječji vrtić Vrhovine***

***Senjska 60***

***53223 Vrhovine***

***Upravno vijeće***

Klasa: 112-03/22-01/3

Urbroj: 2125-87-01/1-22-1

Vrhovine, 5.4.2022. godine

Na temelju članka 26. Zakona o predškolskom odgoju i naobrazbi (NN 10/97, 107/07, 94/13 i 98/19), i članka 23., 66. i 67. Statuta Dječjeg vrtića Vrhovine, na sjednici održanoj dana 5.4.2022. godine Upravno vijeće donijelo je Odluku o raspisivanju:

***NATJEČAJA ZA RADNO MJESTO ODGOJITELJ/ICA PREDŠKOLSKE DJECE***

•jedan  izvršitelj/ica, rad na određeno puno radno vrijeme

**UVJETI za radno mjesto**: završen preddiplomski sveučilišni studij ili stručni studij za odgojitelja predškolske djece, odnosno studij za odgojitelja kojim je stečena viša stručna sprema u skladu s ranijim propisima, kao i završen diplomski sveučilišni studij ili specijalistički studij za odgojitelja.
Kandidati moraju ispunjavati uvjete iz čl. 24. i 25. Zakona o predškolskom odgoju i obrazovanju (NN 10/97,107/07,94/13 i 98/19) i Pravilnika o vrsti stručne spreme stručnih djelatnika te vrsti i stupnju stručne spreme ostalih djelatnika u vrtiću (NN 133/97).
 Na natječaj se pod ravnopravnim uvjetima mogu prijaviti osobe oba spola.
 Uz zamolbu potrebno je i priložiti:
•Životopis (vlastoručno potpisan)
•Dokaz o državljanstvu
•Dokaz o stečenoj stručnoj spremi
•Uvjerenje o položenom stručnom ispitu
•Uvjerenje nadležnog suda da se protiv kandidata ne vodi kazneni postupak - ne starije od dana objave natječaja  (uvjerenje o nekažnjavanju, sukladno čl. 25. st. 2. Zakona o predškolskom odgoju i obrazovanju)
•Uvjerenje da se protiv kandidata ne vodi prekršajni postupak – ne starije od dana objave natječaja (sukladno čl. 25. st. 4. Zakona o predškolskom odgoju i obrazovanju)
•Dokaz o ukupnom radnom iskustvu, ne starije od mjesec dana (1 mjesec): Elektronički zapis (e-radna knjižica)  ili Potvrda o podacima evidentiranim u matičnoj evidenciji Hrvatskoga zavoda za mirovinsko osiguranje, a koji zapis/potvrda, između ostalih podataka, mora sadržavati i podatke o poslodavcu, početku i prestanku osiguranja, stvarnoj i potrebnoj stručnoj spremi, radnom vremenu, općini rada – prebivališta i trajanju staža osiguranja
Kandidati koji ostvaruju pravo prednosti pri zapošljavanju dužni su u prijavi na natječaj pozvati se na to pravo i priložiti svu propisanu dokumentaciju prema posebnom zakonu te imaju prednost u odnosu na druge kandidate/kinje pod jednakim uvjetima.
Kandidat koji ostvaruje svoje pravo prednosti prilikom zapošljavanja prema Zakonu o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21), dužan je uz prijavu na natječaj priložiti svu potrebnu dokumentaciju predviđenu člankom 103. predmetnoga Zakona, a koja dokumentacija je objavljena na internetskoj stranici Ministarstva hrvatskih branitelja <https://branitelji.gov.hr/zaposljavanje-843/843>
Osoba koja se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (NN 84/21) uz prijavu na natječaj dužna je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (članak 49.st.1.Zakona) dostupne na poveznici Ministarstva hrvatskih branitelja <https://branitelji.gov.hr/zaposljavanje-843/843>
Osoba koja se poziva na pravo prednosti prilikom zapošljavanja u skladu s člankom 9. Zakona o profesionalnoj rehabilitaciji i zapošljavanju osoba s  invaliditetom , uz prijavu na natječaj dužna je, osim dokaza o ispunjavanju dužna je, osim dokaza o ispunjavanju traženih uvjeta, priložiti dokaz o utvrđenom  statusu osobe sa invaliditetom.
Sukladno odredbama Uredbe (EU) 2016/679 Europskog parlamenta i Vijeća od 27. travnja 2016. godine o zaštiti pojedinaca u svezi s obradom osobnih podataka i slobodnog kretanja takvih podataka, svi dokumenti dostavljeni na natječaj poslani su slobodnom voljom  kandidata te se smatra da je kandidat dao privolu za obradu svih podataka, a koji će se obrađivati isključivo u svrhu provođenja natječajnog postupka.
Kandidat prijavom na natječaj ujedno daje privolu da se njegovo ime i prezime, ukoliko bude odabran za zapošljavanje, objavi na web stranici Vrtića, te da se o istom obavijeste svi kandidati prijavljeni na natječaj.
Kandidatom prijavljenim na natječaj smatrat će se samo osoba koja podnese pravovremenu i urednu prijavu sa svim prilozima te koja ispunjava formalne uvjete iz natječaja.

PRIJAVE NA NATJEČAJ PODNOSE SE POŠTOM NA ADRESU: Dječji vrtić Vrhovine, Senjska 60, 53223 Vrhovine, u roku osam dana od dana objave natječaja ( s naznakom – PRIJAVA NA NATJEČAJ ZA RADNO MJESTO-ODGOJITELJ NA ODREĐENO RADNO VRIJEME ). Nepotpune i nepravodobne prijave neće se razmatrati.
O rezultatima provedenog natječaja kandidati će biti obaviješteni u roku osam (8) dana od dana donošenja Odluke o odabiru kandidata na sjednici Upravnog vijeća vrtića.
NATJEČAJ se objavljuje 6.4.2022. godine i traje do 14.4.2022. godine (oglasne ploče i mrežne stranice Dječjeg vrtića Vrhovine i Hrvatskog zavoda za zapošljavanje).

v.d.ravnatelj:

Josipa Marković